Ådalen Retræte

Stilleretræte "Finde ro, midt i livet som det er" v. Øyvind og Dorthe
2027-06-04 17:00 - 2027-06-06 14:00 (Europe/Copenhagen) | Ådalen Retræte, Gl. Viborgvej 400, 8920 Randers NV
Midt i livets mange krav og bevægelser kan vi miste kontakten til det, der er levende og sandt i os.
Vi vil invitere til at sætte tempoet ned og give plads til stilheden — hvor vi langsomt kan lande i os selv og åbne for Guds nærvær midt i livet, som det faktisk er.
Vi henter inspiration fra den kristne kontemplative tradition, og det vil ikke handle om at fikse eller præstere, men lytte dybere.
Gennem stilhed, undervisning, guidede meditationer og milde nærværsøvelser har du mulighed for at udforske, hvordan du kan finde hvile — også når livet er uroligt, uafklaret eller krævende.
Vi kombinerer klassisk kristen trospraksis med moderne viden om krop, nervesystem og stress. Det giver værdifulde indsigter i, hvad der sker i kroppen, når vi beder – og hvordan en trospraksis kan dæmpe indre uro og øge evnen til at lytte: til kroppen, til hjertet, til livet — og til Guds stille åndedrag i os.
Du behøver ikke have erfaring med retræter, meditation eller stilhed for at deltage.
Retræteledere: Øyvind Borgsø og Dorthe Davidsen Langås

Midsommerretræte: Forbindelsen til naturen og Gud
2027-06-18 17:00 - 2027-06-20 14:00
Midsommerretræte: Forbindelsen til naturen og Gud
At være i naturen på meditative måder kan blive et sted for åndelig fordybelse. Kelterne sagde, at Gud har skrevet to bøger: skaberværket og bibelen. Denne retræte vil vi forbinde de to gennem at være i naturen i den smukke midsommer på forskellige måder, stilhed, bøn i bevægelse, dryp fra bibelen, skovkirke og enkle fordybende skrive- og tegneøvelser (der ikke kræver forkundskaber).
Undervejs vil der være mulighed for samtale, men ellers er det en stilleretræte.
Retræteleder Mia Christina Broe Jakobsen er forfatter til bogen ’Lysningen – Året med Gud i naturen’, som bliver inddraget og udfoldet undervejs, men det er ikke en forudsætning, at man har kendskab til den.
Medbring tøj efter vejrudsigten, gode vandresko, lange bukser imod skovflåter og et liggeunderlag, der må blive beskidt.
Retræteleder: Mia Christina Broe Jakobsen og Peder Poulsen
